Herradis Landsbergensis
Herradis Landsbergensis Res apud Vicidata repertae: Nativitas: 1130; Obitus: 25 Iulii 1195; Mont Sainte-Odile Patria: Sacrum Romanum Imperium Herradis Landsbergensis (inter 1125 et 1130 nata; die 25 Iulii 1195 in monte Sanctae Odiliae in Alsatia mortua) fuit abbatissa et scriptrix medii aevi. Herradis monacha ab abbatissa Richlint erudita est, quae a Friderico I imperatore ex monasterio Bergen prope Neuburg sito in montem Sanctae Odiliae missa erat. Cui in munere abbatissae secuta Herradis inter annos 1167 ad 1195 monasterium Hohenburg in monte Sanctae Odiliae administravit. Maximam laudem sibi in opere, quod Hortus Deliciarum dicitur, componendo ac illustrando peperit. Hortus Deliciarum fere anno 1180 confectus scientiam Christianam et saecularem medii aevi ad monachas erudiendas lingua Latina complectitur. Prima est a femina composita encyclopaedia.